Χένρυ Ράιντερ Χάγκαρντ

Ο σερ **Χένρι Ράιντερ Χάγκαρντ** (αγγλ. Sir *Henry Rider Haggard*, 22 Ιουνίου 1856 – 14 Μαΐου 1925), γεννημένος στο Νόρφολκ της Αγγλίας, ήταν Βρετανός συγγραφέας της βικτωριανής εποχής, γνωστός για τα περιπετειώδη του μυθιστορήματα που εκτυλίσσονταν σε εξωτικές χώρες.

## Βιογραφία
Ο Χάγκαρντ, χάρη στα πολλά του ταξίδια, είχε προσωπικές εμπειρίες από τις εξωτικές χώρες που περιέγραφε. Ταξίδεψε για πρώτη φόρα στην επαρχία της Νοτίου Αφρικής, Κουαζούλου-Νατάλ, ως γραμματέας του Βρετανού κυβερνήτη Μπούλγουερ. Υπηρετούσε σε αυτή τη θέση όταν στην Πρετόρια έγινε η επίσημη ανακοίνωση της προσάρτησης στη Βρετανία της «Δημοκρατίας του Τράνσβααλ» που άλλοτε ανήκε στους Μπόερς.

Το 1878 έγινε αρχειογράφος στο Ανώτατο Δικαστήριο του Τράνσβααλ, στην περιοχή που μετέπειτα έγινε κομμάτι του νότιοαφρικανικού κράτους. Γύρισε στην Αγγλία προκειμένου να βρει σύζυγο και τελικά επέστρεψε στην Αφρική νυμφευμένος με τη Μαριάνα Λουίζα Μάργκιτσον. Απέκτησαν τρεις κόρες και ένα γιο, που πέθανε σε ηλικία 10 ετών από ιλαρά. Το 1882 το ζεύγος επέστρεψε στην Αγγλία για να εγκατασταθεί αρχικά στο Ντίτζιγχαμ του Νόρφολκ και μετέπειτα στο Κέσινγκλαντ. Ο Χάγκαρντ σπούδασε νομικά και άρχισε να εξασκεί το επάγγελμα του δικηγόρου το 1884. Εξαιτίας της ενασχόλησής του με τη συγγραφή, η άσκηση του επαγγέλματός του υπήρξε παρεκβατική και ασυστηματοποίητη.

Το πιο γνωστό έργο του Χάγκανρτ είναι *[[Οι θησαυροί του βασιλιά Σολομώντα]]*. Μεγάλη επιτυχία γνώρισαν ακόμη τα βιβλία: *[[She]]*, *[[Ayesha]]* (*Αγιέσα* - ISBN 960-293-413-1) που αποτελεί συνέχεια του *She*, *[[Allan Quatermain]]* που είναι η συνέχεια των *Θησαυρών του Σολομώντα* και το επικό ρομάντσο της εποχής των Βίκινγκ *[[Eric Brighteyes]]*.

Αν και ο Χάγκαρντ δεν είναι πλέον τόσο δημοφιλής όσο την εποχή που πρωτοεμφανίστηκαν τα βιβλία του, κάποιοι από τους ήρωες που δημιούργησε με την πένα του είχαν σημαντική επίδραση στη διανόηση και την κουλτούρα του 20ού αιώνα. Η Αγιέσα, κεντρική ηρωίδα του μυθιστορήματος *She*, αναφέρεται τόσο από τον Σίγκμουντ Φρόυντ στο βιβλίο του *[[Η ερμηνεία των ονείρων]]* όσο και από τον Καρλ Γιουνγκ ως το αρχετυπικό θηλυκό. Ο Άλαν Κουότερμεϊν, ήρωας στο βιβλίο *Οι θησαυροί του βασιλιά Σολομώντα*, εμφανίζεται ακόμη και σήμερα στη δυτική κουλτούρα. Ο κινηματογραφικός ήρωας Ιντιάνα Τζόουνς έχει κατά μεγάλο μέρος βασιστεί στον Κουότερμεϊν, ενώ πολλές είναι και οι απευθείας κινηματογραφικές μεταφορές των βιβλίων με πρωταγωνιστή τον συγκεκριμένο ήρωα. Ο Χάγκαρντ έχοντας τοποθετήσει τις ιστορίες του συχνά στους αποκαλούμενους "χαμένους κόσμους" έχει επηρεάσει το είδος της επιστημονικής φαντασίας και των φανταστικών κόσμων.

## Εργογραφία
;Μυθιστορήματα
* *Dawn* (Αυγή) (1884)
* *The Witch's Head* (Το κεφάλι της μάγισσας) (1884)
* *King Solomon's Mines* (Τα ορυχεία του βασιλιά Σολομώντα) (1885) –σειρά Κουότερμεϊν
::—μτφ. Β. Καλλιπολίτης, ως *[[Οι θησαυροί του βασιλιά Σολομώντα]]* (εκδ. "Καστανιώτης")  
* *She. A History of Adventure* (Αυτή. Μια ιστορία περιπέτειας) (1887)
::—μτφ. Β. Νικολόπουλος, ως «Αγιέσα,  η μυστηριώδης βασίλισσα των αγρίων» (εκδ. "Πατάκης")      
  
* *Allan Quatermain* (1887) – σειρά Άλαν Κουότερμεϊν
* *Jess* (1887)
* *A Tale of Three Lions* (Μια ιστορία τριών λιονταριών) (1887) – σειρά Άλαν Κουότερμεϊν
* *Mr. Meeson's Will* (Η διαθήκη του κ. Μέεσον) (1888)
* *Maiwa's Revenge* (Η εκδίκηση της Maiwa) (1888) – σειρά Άλαν Κουότερμεϊν
* *Colonel Quaritch, V.C.* (Συνταγματάρχης Quaritch, Σταυρός της Βικτωρίας)  (1888)
* *Cleopatra* (1889)
* *Beatrice* (Βεατρίκη) (1890)
::—μτφ. Δος Αlex (;) (εκδ. "Άγκυρα", χχ)   	
* *The World's Desire* (Ο πόθος του κόσμου) (1890) (σε συνεργασία με τον Άντριου Λανγκ)
* *Eric Brighteyes* (Έρικ ο Λαμπερόφθαλμός) (1891)
* *Nada the Lily* (Νάντα το κρίνο) (1892) – σειρά Άλαν Κουότερμεϊν και σειρά Ayesha
* *Montezuma's Daughter* (Η κόρη του Μοντεζούμα) (1893)
* *The People of the Mist* (Ο λαός της ομίχλης) (1894)
* *Heart of the World* (Η καρδιά του κόσμου) (1895)
* *Joan Haste* (1895)
* *The Wizard* (Ο μάγος) (1896)
* *Dr. Therne* (1898)
* *Swallow* (Χελιδόνι) (1898)
* *Lysbeth* (1901)
* *Elissa; the doom of Zimbabwe* (Ελίσσα. Η μοίρα της Ζιμπάμπουε) (1900)
* *Pearl Maiden* (Το μαργαριταρένιο κορίτσι) (1903)
* *Stella Fregelius* (1904)
* *The Brethren* (Οι αδελφοί) (1904)
* *Ayesha : The Return of She* (Αγιέσα. Η επιστροφή Αυτής) (1905) - σειρά Ayesha
* *The Way of the Spirit* (Η Οδός του πνεύματος) (1906)
* *Benita* (1906)
* *Fair Margaret* (Η ωραία Μάργκαρετ) (1907)
* *The Ghost Kings* (Οι βασιλιάδες φαντάσματα) (1908)
* *The Yellow God* (Ο κίτρινος Θεός) (1908)
* *The Lady of Blossholme* (1909)
* *Morning Star* (Πρωινό άστρο) (1910)
* *Queen Sheba's Ring* (Το δαχτυλίδι της βασίλισσας του Σαβά) (1910)
* *Red Eve* (Η κόκκινη Εύα) (1911)
* *The Mahatma and the Hare* (Ο Μαχάτμα κι ο λαγός) (1911)
* *Marie* (1912) –σειρά Allan Quatermain
* *Child of Storm* (Παιδί της καταιγίδας) (1913) – σειρά Άλαν Κουότερμεϊν
* *The Wanderer's Necklace* (Το περιδέραιο του περιπλανώμενου) (1914)
* *The Holy Flower* (Το ιερό λουλούδι) (1915) – σειρά Άλαν Κουότερμεϊν
* *The Ivory Child* (Το παιδί από ελεφαντόδοντο) (1916) – σειρά Άλαν Κουότερμεϊν
* *Finished* (Τέλος) (1917) –σειρά Allan Quatermain
* *Love Eternal* (Αιώνια αγάπη) (1918)
* *Moon of Israel* (Η σελήνη του Ισραήλ) (1918)
* *When the World Shook* (Όταν ο κόσμος κλονίστηκε) (1919)
* *The Ancient Allan* (Ο αρχαίος Άλλαν) (1920) –σειρά Άλαν Κουότερμεϊν
* *She and Allan* (Αυτή και ο Άλλαν) (1921) – σειρά Άλαν Κουότερμεϊν και σειρά Ayesha
* *The Virgin of the Sun* (Η παρθένα του ήλιου) (1922)
* *Wisdom's Daughter* (Η κόρη της σοφίας) (1923) –σειρά Ayesha
* *Heu-Heu* (1924) –σειρά Allan Quatermain
* *Queen of the Dawn* (Βασίλισσα της αυγής) (1925)
* *The Treasure of the Lake* (Ο θησαυρός της λίμνης) (1926) – σειρά Άλαν Κουότερμεϊν
* *Allan and the Ice Gods* (Ο Άλλαν και οι θεοί του πάγου) (1927) – σειρά Άλαν Κουότερμεϊν
* *Mary of Marion Isle* (1929)
* *Belshazzar* (1930)
 
;Συλλογές διηγημάτων
* *Allan's Wife* (Η γυναίκα του Άλλαν) (1889)
* *Black Heart and White Heart; a Zulu idyll* (Μαύρη καρδιά και λευκή καρδιά. Ένα ειδύλλιο των Ζουλού) (1900)
* *Smith and the Pharaohs* (Ο Σμιθ και οι Φαραώ) (1920) – σειρά Άλαν Κουότερμεϊν

;μη λογοτεχνικά έργα
* *A Farmer's Year* (Η χρονιά ενός αγρότη) (1899)
* *The Last Boer War* (Ο τελευταίος πόλεμος των Μπόερς) (1899)
* *A Winter Pilgrimage* (Ένα χειμωνιάτικο προσκύνημα) (1901)
* *Rural England* (Αγροτική Αγγλία) (1902)
* *A Gardener's Year* (Μια χρονιά του κηπουρού) (1905)
* *The Poor and the Land* (Οι φτωχοί και η γη) (1905)
* *Regeneration: An account of the social work of the Salvation Army* (Αναγέννηση. Απολογισμός του κοινωνικού έργου του Στρατού της Σωτηρίας) (1910)
* *Rural Denmark* (Αγροτική Δανία) (1911)
* *The Days of my Life: An autobiography of Sir H. Rider Haggard* (Οι μέρες της ζωής μου : Μια αυτοβιογραφία του σερ Χ. Ράιντερ Χάγγαρντ) (1926)

## Δείτε επίσης
* Αλέξανδρος Δουμάς
* Αιμίλιο Σαλγκάρι
* Ιούλιος Βερν

## Παραπομπές


## Εξωτερικοί σύνδεσμοι

* Rider Haggard Society
* Τα έργα του Χάγκαρντ στο Gutenberg Project
* Rider Haggard

Κατηγορία:Άγγλοι μυθιστοριογράφοι